CELEX: 62011CA0022
Language: fi
Date: 2012-10-04 00:00:00
Title: Asia C-22/11: Unionin tuomioistuimen tuomio (kolmas jaosto) 4.10.2012 (korkeimman oikeuden (Suomi) esittämä ennakkoratkaisupyyntö) — Finnair Oyj v. Timy Lassooy (Lentoliikenne — Asetus (EY) N:o 261/2004 — Matkustajille heidän lennolle pääsynsä epäämisen johdosta annettava korvaus — Lennolle pääsyn epäämisen käsite — Tilanteen jättäminen luokittelematta lennolle pääsyn epäämiseksi — Lennon peruuttaminen lähtölentokentällä olevan lakon takia — Peruutetun lennon jälkeisten lentojen uudelleenjärjestely — Näiden lentojen matkustajien oikeus korvaukseen)

24.11.2012   
            
            
               FI
            
            
               Euroopan unionin virallinen lehti
            
            
               C 366/9
            
         Unionin tuomioistuimen tuomio (kolmas jaosto) 4.10.2012 (korkeimman oikeuden (Suomi) esittämä ennakkoratkaisupyyntö) — Finnair Oyj v. Timy Lassooy
   (Asia C-22/11) (1)
   
   (Lentoliikenne - Asetus (EY) N:o 261/2004 - Matkustajille heidän lennolle pääsynsä epäämisen johdosta annettava korvaus - Lennolle pääsyn epäämisen käsite - Tilanteen jättäminen luokittelematta lennolle pääsyn epäämiseksi - Lennon peruuttaminen lähtölentokentällä olevan lakon takia - Peruutetun lennon jälkeisten lentojen uudelleenjärjestely - Näiden lentojen matkustajien oikeus korvaukseen)
   2012/C 366/15
   Oikeudenkäyntikieli: suomi
   
      Ennakkoratkaisua pyytänyt tuomioistuin
   
   Korkein oikeus
   
      Pääasian asianosaiset
   
   
      Valittaja: Finnair Oyj
   
      Vastapuoli: Timy Lassooy
   
      Oikeudenkäynnin kohde
   
   Ennakkoratkaisupyyntö — Korkein oikeus — Matkustajille heidän lennolle pääsynsä epäämisen sekä lentojen peruuttamisen tai pitkäaikaisen viivästymisen johdosta annettavaa korvausta ja apua koskevista yhteisistä säännöistä sekä asetuksen (ETY) N:o 295/91 kumoamisesta 11.2.2004 annetun Euroopan parlamentin ja neuvoston asetuksen (EY) N:o 261/2004 (EUVL L 46, s. 1) 2 artiklan j alakohdan ja 4, 5 ja 7 artiklan tulkinta — Poikkeukselliset olosuhteet — Lennon peruuttaminen lähtölentokentän henkilökunnan lakon takia — Lentojen uudelleenjärjestely peruutetun lennon matkustajille aiheutuvien kielteisten vaikutusten vähentämiseksi — Uudelleenjärjestely, joka koskee myös peruutetun lennon jälkeisiä lentoja — Näiden lentojen matkustajien oikeus saada korvausta
   
      Tuomiolauselma
   
   
               1)
            
            
               Matkustajille heidän lennolle pääsynsä epäämisen sekä lentojen peruuttamisen tai pitkäaikaisen viivästymisen johdosta annettavaa korvausta ja apua koskevista yhteisistä säännöistä sekä asetuksen (ETY) N:o 295/91 kumoamisesta 11.2.2004 annetun Euroopan parlamentin ja neuvoston asetuksen (EY) N:o 261/2004 2 artiklan j alakohdassa ja 4 artiklassa tarkoitettua lennolle pääsyn epäämisen käsitettä on tulkittava siten, että se koskee paitsi ylivaraustilanteista johtuvia lennolle pääsyn epäämisiä myös muista syistä, kuten toiminnallisista syistä, johtuvia lennolle pääsyn epäämisiä.
            
         
               2)
            
            
               Asetuksen N:o 261/2004 2 artiklan j alakohtaa ja 4 artiklan 3 kohtaa on tulkittava siten, että poikkeukselliset olosuhteet, jotka saavat lentoliikenteen harjoittajan järjestämään lentoja uudelleen tällaisten olosuhteiden jälkeen, eivät voi olla hyväksyttävä syy evätä pääsy näille myöhemmille lennoille eivätkä ne voi myöskään vapauttaa liikenteenharjoittajaa saman asetuksen 4 artiklan 3 kohtaan perustuvasta velvollisuudesta antaa korvaus matkustajalle, jolta se epää pääsyn jollekin näistä mainittujen olosuhteiden jälkeen järjestetyistä lennoista.
            
         
      (1)  EUVL C 80, 12.3.2011.